Sfidat e planit 2 trilionë dollarësh të Presidentit Biden për infrastrukturën
Udhëheqësit republikanë thonë se propozimi është shumë i gjerë. Paketa parashikon ndërtimin e një rrjeti prej 500,000 stacionesh të karikimit të makinave elektrike deri në vitin 2030. 
Presidenti i Shteteve të Bashkuara, Joe Biden kohët e fundit bëri publik një plan investimesh prej 2 trilionë dollarësh që ka si synim modernizimin e rrugëve, urave të vendit, dhe elementëve të tjerë të infrastrukturës së vendit. Plani, megjithatë, pritet të përballet me pengesa në Kongres. Plani i Presidentit Biden për infrastrukturën ka një përkufizim të gjërë mbi atë që llogaritet si infrastrukturë. Ai nuk përfshinë vetëm riparimin e rrugëve dhe urave, por edhe zgjerimin e internetit kabllor dhe përmirësimin e teknologjisë për të zbutur ndryshimet klimatike. tha Sekretari i Transportit, Pete Buttigieg. Plani i Presidentit Biden përfshin krijimin e një fuqie punëtore për energjinë e pastër dhe shndërrimin e kujdesit për të moshuarit në një profesion më vete. Udhëheqësit republikanë thonë se propozimi është shumë i gjerë. Paketa parashikon ndërtimin e një rrjeti prej 500,000 stacionesh të karikimit të makinave elektrike deri në vitin 2030. tha senatori republikan Roy Blunt. Financimi i këtij projekti është gjithashtu një problem. Paketa propozon rritjen e taksave për korporatat, që kundërshtohet nga republikanët. Projekt-ligji tani po shqyrtohet nga Kongresi dhe udhëheqësit demokratë synojnë ta miratojnë në muajt e ardhshëm. Paketa do të jetë një provë për unitetin e partisë demokrate. Nëse zoti Biden nuk mund të marrë mbështetje nga asnjë republikan, ai do të ketë nevojë për votën e çdo demokrati në Senatin e ndarë në mënyrë të barabartë.